योग और इसके लाभ
योग के विभिन्न आसन और उनके लाभ
आसन - विकिपीडिया
आसन शब्द की निष्पत्ति आस् (धातु) +ल्युट (प्रत्यय) से हुई है, जिसके विभिन्न अर्थ हैं जैसे - 1. बैठना, 2. बैठने का आधार, 3. बैठने की विशेष प्रक्रिया, 4. बैठ जाना इत्यादि। विभिन्न सन्दर्भों में योग : (बाएँ से दाएँ , ऊपर से ...
गोरक्षनाथादि
अष्टांग योग (यम, नियम, आसन, प्राणायाम, प्रत्याहार, धारणा, ध्यान, समाधि) में इस क्रिया का स्थान तृतीय है, जबकि <anchor>गोरक्षनाथादि</anchor> द्वारा प्रवर्तित षडंग-योग (छ: अंगों वाला योग) में आसन का स्थान प्रथम है। चित्त की स्थिरता, शरीर एवं उसके अंगों की दृढ़ता और कायिक सुख के लिए इस क्रिया का विधान मिलता है। विभिन्न ग्रन्थों में आसन के लक्षण ये दिए गए हैं- उच्च स्वास्थ्य की प्राप्ति, शरीर के अंगों की दृढ़ता, प्राणायामादि उत्तरवर्ती साधनक्रमों में सहायता, चित्तस्थिरता, शारीरिक एवं मानसिक सुख दायी आदि। पंतजलि ने मन की स्थिरता और सुख को लक्षणों के रूप में माना है। प्रयत्न-शैथिल्य और परमात्मा में मन लगाने से इसकी सिद्धि बतलाई गई है। इसके सिद्ध होने पर द्वंद्वों का प्रभाव शरीर पर नहीं पड़ता। किन्तु पतंजलि ने आसन के भेदों का उल्लेख नहीं किया। उनके व्याख्याताओं ने अनेक भेदों का उल्लेख (जैसे- पद्मासन, भद्रासन आदि) किया है। इन आसनों का वर्णन लगभग सभी भारतीय साधनात्मक साहित्य में मिलता है।
गोरखनाथ - विकिपीडिया
मुख्य मेन्यू

मुख्य मेन्यू

साइडबार पर जाएँछुपाएँ

परिभ्रमण

योगदान

सहायता

खोजें

पठन सेटिंग्स

व्यक्तिगत उपकरण

लॉग-आउट किए गए संपादकों के लिए पृष्ठ अधिक जानें

## सामग्री

साइडबार पर जाएँछुपाएँ

विषयसूची को टॉगल करें

# गोरखनाथ

22 भाषाएँ

हिन्दी

उपकरण

उपकरण

साइडबार पर जाएँछुपाएँ

क्रियाएँ

सामान्य

मुद्रण/निर्यात

दूसरे परियोजनाओं में

पठन सेटिंग्स

साइडबार पर जाएँछुपाएँ

मुक्त ज्ञानकोश विकिपीडिया से

 गुरु गोरक्ष की प्रतिमा

हिंदू धर्म के अनुसार महायोगी गुरु गोरखनाथ जी अजर और अमर है गुरु गोरखनाथ जी भगवान शिव के अवतार थे अपने कालखंड के अंदर गुरु गोरखनाथ जी ने कई राजाओं को दीक्षा दी और उन्हें नाथ संप्रदाय में दीक्षा दी भगवान परशुराम सभी क्षत्रियों का नरसंहार करके उनके पश्चाताप का मार्ग पूछा तो भगवान गोरखनाथ जी ने उन्हें कई सालों तक कठोर तप करने काो आदेश दिया । नाथ सप्रदाय नाथ संप्रदाय सभी धर्म से ऊपर है यह उच्च नीच भेदभाव में नहीं जानते हैं यह भगवान गुरु गोरखनाथ जी के बताए हुए मार्ग पर चलते हैं

गोरखनाथ महाराज प्रथम शताब्दी के पूर्व नाथ योगी ( जोगी )थे ( प्रमाण है राजा विक्रमादित्य के द्वारा बनाया गया पञ्चाङ्ग जिन्होंने विक्रम संवत की शुरुआत प्रथम शताब्दी से की थी जब कि गुरु गोरक्ष नाथ जी राजा भर्तृहरि एवं इनके छोटे भाई राजा विक्रमादित्य के समय मे थे ) [1][2] गुरु गोरक्ष जी ने पूरे भारत का भ्रमण किया और अनेकों ग्रन्थों की रचना की। उनका मन्दिर उत्तर प्रदेश के गोरखपुर नगर में स्थित है।[3] गोरक्ष के नाम पर इस जिले का नाम गोरखपुर पड़ा है। गोरखनाथ के शिष्य का नाम भैरोनाथ था जिनका उद्धार माता वैष्णोदेवी ने किया था। पुराणों के अनुसार भगवान शिव के अवतार थे।

नेपाल के गोरखा लोगों का 'गोरखा' नाम गुरु गोरक्ष जी के नाम से ही सम्बन्ध रखता है। नेपाल में एक जिला है गोरखा, उस जिले का नाम गोरखा भी इन्ही के नाम से पड़ा। माना जाता है कि गुरु गोरक्ष सबसे पहले यहीं दिखे थे। गोरखा जिला में एक गुफा है जहाँ गोरक्ष का पग चिन्ह है और उनकी एक मूर्ति भी है। यहाँ हर साल वैशाख पूर्णिमा को एक उत्सव मनाया जाता है जिसे 'रोट महोत्सव' कहते हैं और यहाँ मेला भी लगता है। गुरू गोरक्ष नाथ जी का एक इस्थान उच्चे टीले गोगा मेड़ी,राजस्थान हनुमानगढ़ जिले में भी है।इनकी मढ़ी सोमनाथ ज्योतिर्लिंग के नजदीक वेरावल में है। इनके साढ़े बारह पंथ होते हैं। और गोरक्षनाथ जी गायों की रक्षा भी करते थे ,,इनका जन्म एक नाथ (जोगी) कुल में बाबा मच्छेंद्र नाथ जी के आशीर्वाद से हुआ था। नाथ सम्प्रदाय के लोगो को जोगी, योगी ,नाथ, गोस्वामी, गिरि, दशनाम गोस्वामी, आदि नामों से जाना जाता है और अलग अलग क्षेत्रों मे अलग अलग नामों से जाना जाता है। इनका जन्म _ एक बार मत्स्यन्द्रनाथ ब्रमन करते हुए गोदावरी नदी के केनारे चंद्रगिरी नामक स्थान पर पहुँचे ओर सरस्वती नाम की इस्त्री के द्वार पर भीक्षा मागने लगे नी:संतान भीक्षा लेकर बाहर आई वह उदास थी गुरु मत्स्यन्द्र नाथ ने उसे विबुती देकर कहा इसे खा लेना लेकिन भय के डर से उसने उस बबुती क़ो गोबर के ढेर मे फेक दिया 12 साल बाद फिर गुरु मत्स्यन्द्र नाथ सरस्वती के द्वार पर पहुँचे तो उन्होने सरस्वती ने बबुती क़ो गोबर के ढेर मे फेकने की बात मत्स्यन्द्र नाथ क़ो बता दी तो इस पर मत्स्यन्द्र नाथ ने कहा `अरे माई;वह वबूती तो अभीमंत्रीत थी - नीअसफल हो ही नहीं सकती तुम चलो वह स्थान दिखओं उन्हों ने अलख नीरजन की आवाज़ लगाई गोबर के ढेर से 12 साल का बालक निकालकर बाहर आया गोबर मे रक्षसित होने के कारण उसका नाम गोरखनाथ रखा ओर अपनआँ चेला बना लिया

## अन्य युगों में गुरु गोरखनाथ के जन्म की कथा

### त्रेता युग में गुरु गोरखनाथ के जन्म की कथा

त्रेता युग में भी गुरु गोरखनाथ ने अवतार लिया था. ऐसा माना जाता है की जब श्री राम का राज्यभिषेक था. तब गुरु गोरखनाथ को भी आमंत्रण मिला था. और वह भगवान श्री राम के उत्सव में शामिल भी हुए थे.

### द्रापर युग में गुरु गोरखनाथ के जन्म की कथा

अब कई हिंदू ग्रंथो के अनुसार ऐसा भी माना जाता है. की द्रापर युग में भी गुरु गोरखनाथ ने अवतार लिया था. उस समय गुजरात में स्थित जूनागढ़( गिरनार)गोरखमढ़ी में तप किया था. इसी जगह पर श्री कृष्ण और रुक्मणि विवाह हुआ था. तब गुरु गोरखनाथ उनके विवाह में सम्मिलित हुए थे।
बाबा गोरखनाथ की जय

### कलयुग में गुरु गोरखनाथ के जन्म की कथा

अगर बात की जाए कलयुग की तो ऐसा माना जाता है. की एक समय बाप्पा रावल नाम के राजकुमार घूमते-घूमते बिच जंगल में पहुंच गए. तब उन्होंने जंगल में तेजस्वी साधू को तप करते हुए देखा. वह गुरु गोरखनाथ जी थे.

बाप्पा रावल ने उनके तेज और ध्यान से प्रभावित होकर वही रहना शुरू कर दिया. और उनकी सेवा करने लगे.और उनकी गैया भी चराया करते थे. इसी लिए बप्पा रावल कालभोज ग्वाल भी कहे जाते है ।गुरु गोरखनाथ का ध्यान टुटा तो वह बाप्पा रावल की सेवा से प्रसन्न हो गए. और उन्होंने एक तलवार बाप्पा रावल को आशीर्वाद के रूप में दी. बाद में बाप्पा रावल ने इसी तलवार से मलेच्छो को हराया. और चितोड़ राज्य की स्थापन की.

## रचनाएँ

डॉ॰ बड़थ्वाल की खोज में निम्नलिखित ४० पुस्तकों का पता चला था, जिन्हें गोरखनाथ-रचित बताया जाता है। डॉ॰ बड़थ्वाल ने बहुत छानबीन के बाद इनमें प्रथम १४ ग्रंथों को असंदिग्ध रूप से प्राचीन माना, क्योंकि इनका उल्लेख प्रायः सभी प्रतियों में मिला। तेरहवीं पुस्तक ‘ग्यान चौंतीसा’ समय पर न मिल सकने के कारण उनके द्वारा संपादित संग्रह में नहीं आ सकी, परन्तु बाकी तेरह को गोरखनाथ की रचनाएँ समझकर उस संग्रह में उन्होंने प्रकाशित कर दिया है।[ _उद्धरण चाहिए_]
पुस्तकें ये हैं-

1. सबदी
2. पद
3. शिष्यादर्शन
4. प्राण -सांकली
5. नरवै बोध
6. आत्मबोध
7. अभय मात्रा जोग
8. पंद्रह तिथि
9. सप्तवार
10. मंछिद्र गोरख बोध
11. रोमावली
12. ग्यान तिलक
13. ग्यान चौंतीसा
14. पंचमात्रा
15. गोरखगणेश गोष्ठी
16. गोरखदत्त गोष्ठी (ग्यान दीपबोध)
17. महादेव गोरखगुष्टि
18. शिष्ट पुराण
19. दया बोध
20. जाति भौंरावली (छंद गोरख)
21. नवग्रह
22. नवरात्र
23. अष्टपारछ्या
24. रह रास
25. ग्यान -माला
26. आत्मबोध (2)
27. व्रत
28. निरंजन पुराण
29. गोरख वचन
30. इंद्री देवता
31. मूलगर्भावली
32. खाणीवाणी
33. गोरखसत
34. अष्टमुद्रा
35. चौबीस सिद्ध
36. षडक्षरी
37. पंच अग्नि
38. अष्ट चक्र
39. अवलि सिलूक
40. काफिर बोध

## गुरु गोरखनाथ का समय

मत्स्येंद्रनाथ और गोरखनाथ के समय के बारे में भारत में अनेक विद्वानों ने अनेक प्रकार की बातें कही हैं। वस्तुतः इनके और इनके समसामयिक सिद्ध जालन्धरनाथ और कृष्णपाद के सम्बन्ध में अनेक दन्तकथाएँ प्रचलित हैं।

गोरखनाथ या गोरक्षनाथ जी महाराज प्रथम शताब्दी के पूर्व नाथ योगी के थे (प्रमाण भी हे राजा विक्रमादित्य के द्वारा बनाया गया पञ्चाङ्ग जिन्होंने विक्रम संवत की सुरुआत प्रथम सताब्दी से की थी जब कि गुरु गोरक्ष नाथ जी राजा भरथरी एवं इनके छोटे भाई राजा विक्रमादित्य के समय मे थे) गुरु गोरखनाथ जी ने पूरे भारत का भ्रमण किया और अनेकों ग्रन्थों की रचना की। गोरखनाथ जी का मन्दिर उत्तर प्रदेश के गोरखपुर नगर में स्थित है। गोरखनाथ के नाम पर इस जिले का नाम गोरखपुर पड़ा है। गुरु गोरखनाथ जी के नाम से ही नेपाल के गोरखाओं ने नाम पाया। नेपाल में एक जिला है गोरखा, उस जिले का नाम गोरखा भी इन्ही के नाम से पड़ा। माना जाता है कि गुरु गोरखनाथ सबसे पहले यहीं दिखे थे। गोरखा जिला में एक गुफा है जहाँ गोरखनाथ का पग चिन्ह है और उनकी एक मूर्ति भी है। यहाँ हर साल वैशाख पूर्णिमा को एक उत्सव मनाया जाता है जिसे 'रोट महोत्सव' कहते हैं और यहाँ मेला भी लगता है।

गोरखनाथ और मत्स्येंद्रनाथ-विषयक समस्त कहानियों के अनुशीलन से कई बातें स्पष्ट रूप से जानी जा सकती हैं। प्रथम यह कि मत्स्येंद्रनाथ और जालंधरनाथ समसायिक थे; दूसरी यह कि मत्स्येंद्रनाथ गोरखनाथ के गुरु थे और जालांधरनाथ कानुपा या कृष्णपाद के गुरु थे; तीसरी यह की मत्स्येंद्रनाथ कभी योग-मार्ग के प्रवर्तक थे, फिर संयोगवश ऐसे एक आचार में सम्मिलित हो गए थे जिसमें स्त्रियों के साथ अबाध संसर्ग मुख्य बात थी - संभवतः यह वामाचारी साधना थी;-चौथी यह कि शुरू से ही जालांधरनाथ और कानिपा की साधना-पद्धति मत्स्येंद्रनाथ और गोरखनाथ की साधना-पद्धति से भिन्न थी। यह स्पष्ट है कि किसी एक का समय भी मालूम हो तो बाकी सिद्धों के समय का पता असानी से लग जाएगा। समय मालूम करने के लिए कई युक्तियाँ दी जा सकती हैं। एक-एक करके हम उन पर विचार करें।

- (1) सबसे प्रथम तो मत्स्येंद्रनाथ द्वारा लिखित ‘कौल ज्ञान निर्णय’ ग्रंथ (कलकत्ता संस्कृत सीरीज़ में डॉ॰ प्रबोधचंद्र वागची द्वारा 1934 ई० में संपादित) का लिपिकाल निश्चित रूप से सिद्घ कर देता है कि मत्स्येंद्रनाथ ग्यारहवीं शताब्दी के पूर्ववर्ती हैं।

- (2) सुप्रसिद्ध कश्मीरी आचार्य अभिनव गुप्त ने अपने तंत्रालोक में मच्छंद विभु को नमस्कार किया है। ये ‘मच्छंद विभु’ मत्स्येंद्रनाथ ही हैं, यह भी निश्चचित है। अभिनव गुप्त का समय निश्चित रूप से ज्ञात है। उन्होंने ईश्वर प्रत्याभिज्ञा की बृहती वृत्ति सन् 1015 ई० में लिखी थी और क्रम स्रोत की रचना सन् 991 ई० में की थी। इस प्रकार अभिनव गुप्त सन् ईसवी की दसवीं शताब्दी के अंत में और ग्यारहवीं शताब्दी के आरंभ में वर्तमान थे। मत्स्येंद्रनाथ इससे पूर्व ही आविभूर्त हुए होंगे। जिस आदर और गौरव के साथ आचार्य अभिनव गुप्तपाद ने उनका स्मरण किया है उससे अनुमान किया जा सकता है कि उनके पर्याप्त पूर्ववर्ती होंगे।

- (3) पंडित राहुल सांकृत्यायन ने गंगा के पुरातत्त्वांक में 84 वज्रयानी सिद्धों की सूची प्रकाशित कराई है। इसके देखने से मालूम होता है कि मीनपा नामक सिद्ध, जिन्हें तिब्बती परंपरा में मत्स्येंद्रनाथ का पिता कहा गया है पर वे वस्तुतः मत्स्येंद्रनाथ से अभिन्न हैं, राजा देवपाल के राज्यकाल में हुए थे। राजा देवपाल 809-49 ई० तक राज करते रहे (चतुराशीत सिद्ध प्रवृत्ति, तन्जूर 86। 1। कार्डियर, पृ० 247)। इससे यह सिद्ध होता है कि मत्स्येंद्रनाथ नवीं शताब्दी के मध्य के भाग में और अधिक से अधिक अंत्य भाग तक वर्तमान थे।

- (4) गोविंदचंद्र या गोपीचंद्र का संबंध जालंधरपाद से बताया जाता है। वे कानिफा के शिष्य होने से जालंधरपाद की तीसरी पुश्त में पड़ते हैं। इधर तिरुमलय की शैललिपि से यह तथ्य उदधृत किया जा सका है कि दक्षिण के राजा राजेंद्र चोल ने मणिकचंद्र को पराजित किया था। बंगला में ‘गोविन्द चंजेंद्र चोल ने मणिकचंद्र के पुत्र गोविंदचंद्र को पराजित किया था। बंगला में ‘गोविंद चंद्रेर गान’ नाम से जो पोथी उपलब्ध हुई है, उसके अनुसार भी गोविंदचंद्र का किसी दाक्षिणात्य राजा का युद्ध वर्णित है। राजेंद्र चोल का समय 1063 ई० -1112 ई० है। इससे अनुमान किया जा सकता है कि गोविंदचंद्र ग्यारहवीं शताब्दी के मध्य भाग में वर्तमान थे। यदि जालंधर उनसे सौ वर्ष पूर्ववर्ती हो तो भी उनका समय दसवीं शताब्दी के मध्य भाग में निश्चित होता है। मत्स्येंद्रनाथ का समय और भी पहले निश्चित हो चुका है। जालंधरपाद उनके समसामयिक थे। इस प्रकार अनेक कष्ट-कल्पना के बाद भी इस बात से पूर्ववर्ती प्रमाणों की अच्छी संगति नहीं बैठती है।

- (5) वज्रयानी सिद्ध कण्हपा (कानिपा, कानिफा, कान्हूपा) ने स्वयं अपने गानों पर जालंधरपाद का नाम लिया है। तिब्बती परंपरा के अनुसार ये भी राजा देवपाल (809-849 ई०) के समकालीन थे। इस प्रकार जालंधरपाद का समय इनसे कुछ पूर्व ठहरता है।

- (6) कंथड़ी नामक एक सिद्ध के साथ गोरखनाथ का संबंध बताया जाता है। ‘प्रबंध चिंतामणि’ में एक कथा आती है कि चौलुक्य राजा मूलराज ने एक मूलेश्वर नाम का शिवमंदिर बनवाया था। सोमनाथ ने राजा के नित्य नियत वंदन-पूजन से संतुष्ट होकर अणहिल्लपुर में अवतीर्ण होने की इच्छा प्रकट की। फलस्वरूप राजा ने वहाँ त्रिपुरुष-प्रासाद नामक मंदिर बनवाया। उसका प्रबंधक होने के लिए राजा ने कंथड़ी नामक शैवसिद्ध से प्रर्थना की। जिस समय राजा उस सिद्ध से मिलने गया उस समय सिद्ध को बुखार था, पर अपने बुखार को उसने कंथा में संक्रामित कर दिया। कंथा काँपने लगी। राजा ने पूछा तो उसने बताया कि उसी ने कंथा में ज्वर संक्रमित कर दिया है। बड़े छल-बल से उस निःस्पृह तपस्वी को राजा ने मंदिर का प्रबंधक बनवाया। कहानी में सिद्ध के सभी लक्षण नागपंथी योगी के हैं, इसलिए यह कंथड़ी निश्चय ही गोरखनाथ के शिष्य ही होंगे। ‘प्रबंध चिंतामणि’ की सभी प्रतियों में लिखा है कि मूलराज ने संवत् 993 की आषाढ़ी पूर्णिमा को राज्यभार ग्रहण किया था। केवल एक प्रति में 998 संवत् है। इस हिसाब से जो काल अनुमान किया जा सकता है, वह पूर्ववर्ती प्रमाणों से निर्धारित तिथि के अनुकूल ही है। ये ही गोरखनाथ और मत्स्येंद्रनाथ का काल-निर्णय करने के ऐतिहासिक या अर्द्ध-ऐतिहासिक अधार हैं। परंतु प्रायः दंतकथाओं और सांप्रदायिक परंमपराओं के आधार पर भी काल-निर्णय का प्रयत्न किया जाता है।

इन दंतकथाओं से संबद्ध ऐतिहासिक व्यक्तियों का काल बहुत समय जाना हुआ रहता है। बहुत-से ऐतिहासिक व्यक्ति गोरखनाथ के साक्षात् शिष्य माने जाते हैं। उनके समय की सहायता से भी गोरखनाथ के समय का अनुमान लगाया जा सकता है। ब्रिग्स ने (‘गोरखनाथ एंड कनफटा योगीज़’ कलकत्ता, 1938) इन दंतकथाओं पर आधारित काल और चार मोटे विभागों में इस प्रकार बाँट लिया है-

- (1) कबीर नानक आदि के साथ गोरखनाथ का संवाद हुआ था, इस पर दंतकथाएँ भी हैं और पुस्तकें भी लिखी गई हैं। यदि इनसे गोरखनाथ का काल-निर्णय किया जाए, जैसा कि बहुत-से पंडितों ने भी किया है, तो चौदहवीं शताब्दी के ईषत् पूर्व या मध्य में होगा।

- (2) गूगा की कहानी, पश्चिमी नाथों की अनुश्रुतियाँ, बँगाल की शैव-परंपरा और धर्मपूजा का संपद्राय, दक्षिण के पुरातत्त्व के प्रमाण, ज्ञानेश्वर की परंपरा आदि को प्रमाण माना जाए तो यह काल 1200 ई० के उधर ही जाता है। तेरहवीं शताब्दी में गोरखपुर का मठ ढहा दिया गया था, इसका ऐतिहासिक सबूत है, इसलिए निश्चित रूप से कहा जा सकता है कि गोरखनाथ 1200 ई० के पहले हुए थे। इस काल के कम से कम सौ वर्ष पहले तो यह काल होना ही चाहिए।

- (3) नेपाल के शैव-बौद्ध परंपरा के नरेंद्रदेव, के बाप्पाराव, उत्तर-पश्चिम के रसालू और होदो, नेपाल के पूर्व में शंकराचार्य से भेंट आदि आधारित काल 8वीं शताब्दी से लेकर नवीं शताब्दी तक के काल का निर्देश करते हैं।

- (4) कुछ परंपराएँ इससे भी पूर्ववर्ती तिथि की ओर संकेत करती हैं। ब्रिग्स दूसरी श्रेणी के प्रमाणों पर आधारित काल को उचित काल समझते हैं, पर साथ ही यह स्वीकार करते हैं कि यह अंतिम निर्णय नहीं है। जब तक और कोई प्रमाण नहीं मिल जाता तब तक वे गोरखनाथ के विषय में इतना ही कह सकते हैं कि गोरखनाथ 1100 ई० से पूर्व, संभवतः ग्यारहवीं शाताब्दी के आरंभ में, पूर्वी, बंगाल में प्रादुर्भुत हुए थे। परंतु सब मिलकर वे निश्चित रूप से जोर देकर कुछ नहीं कहते और जो काल बताते हैं, उसे अन्य प्रमाणों से अधिक युक्तिसंगत माना जाए, यह भी नहीं बताते। मैंने नाथ संप्रदाय में दिखाया है कि किस प्रकार गोरखनाथ के अनेक पूर्ववर्ती मत उनके द्वारा प्रवर्तित बारहपंथी संप्रदाय में अंतर्भुक्त हो गए थे। इन संप्रदायों के साथ उनकी अनेक अनुश्रुतियाँ और दंतकथाएँ भी संप्रदाय में प्रविष्ट हुईं। इसलिए अनुश्रुतियों के आधार पर ही विचार करने वाले विद्वानों को कई प्रकार की परम्परा-विरोधी परंपराओं से टकराना पड़ता है।

परंतु ऊपर के प्रमाणों के आधार पर नाथमार्ग के आदि प्रवर्तकों का समय नवीं शताब्दी का मध्य भाग ही उचित जान पड़ता है। इस मार्ग में पूर्ववर्ती सिद्ध भी बाद में चलकर अंतर्भुक्त हुए हैं और इसलिए गोरखनाथ के संबंध में ऐसी दर्जनों दंतकाथाएँ चल पड़ी हैं, जिनको ऐतिहासिक तथ्य मान लेने पर तिथि-संबंधी झमेला खड़ा हो जाता है।

## सन्दर्भ

1. ↑Omacanda Hāṇḍā. Buddhist Art & Antiquities of Himachal Pradesh, Up to 8th Century A.D. Indus Publishing. p. 71.
2. ↑Briggs (1938), p. 249
3. ↑"राजनीति की धुरी रहा है योगी का गोरक्ष मठ". मूल से 19 मार्च 2017 को पुरालेखित. अभिगमन तिथि 19 मार्च 2017.

## इन्हें भी देखें

## सन्दर्भ

## बाहरी कड़ियाँ

 विकिपुस्तक पर

### गोरखनाथ पर उपलब्ध साहित्य

1. Gorakhnāth and the Kānphaṭa Yogīs - George Weston Briggs
2. गोरख दर्शन - गोरखनाथ मंदिर, गोरखपुर
3. Philosophy of Gorakhnath: With Goraksha-Vacana-Sangraha - Akshaya Kumar Banerjea

छुपी हुई श्रेणियाँ: